BODOLAND रादाब – बिजनी, 28 एप्रिल : कर’नानि नैथि दोहौजों चिरां जिल्लायाव पजिटिभ केसआ बुधबारसिमाव सा 192 सिम जाहैबाय। जिल्लानि इन्फरमेसन पाब्लिक रिलेसननि फोसावथाइनि बादियै गोदानै सा 14 पजिटिभ मोननायनि उनाव जिल्लायाव गासै सा 192 पजिटिभ केस मोननाय जाबाय। फोसावथाइयाव मख’नाय बादियै सा 98 एक्टिभ केसआव दं। बेनिनो सा 20 आ‌ देहा फाहामसालियाव फाहामथाइ लागासिनो आरो सा 78 आ हम आइस’लसनाव दं। एरैहाय जिल्लानिनो सा 4 रोगिखौ गोजौ फाहामथाइनि थाखाय गुबुन फाहामसालियाव दैथाय हरनाय जाबाय आरो सा 42 खौ गोग्गो फाहामथाइ होनानै न’सिम हगार हरबाय। मख’नो गोनांदि, बुधबारखालि चिरां जिल्लायाव गासै सा 449 सुबुंनि देहायाव RAT टेस्ट नायनाय जाबाय आरो सा 2754 खौ RT-PCR टेस्ट खालामनाय जाबाय होनना मिथिनो मोननाय जादों।